کشکرت داد بزن دؤنیا سیایه کشکرت
سۊج ا سرما را دکت پئیز ٚ هوایه کشکرت
سرد ٚ باد شۊل زنه کندنه ولگه دار ٚ جی
سبز ٚ دامان تن داکؤرد زرد ٚ قبایه کشکرت
ورگ بگنسه مال ٚ دل تروره‌شان فنا بابان
گالش ٚ سرا پؤر ٚ جزا بزا یه کشکرت
همه جا شؤو-ه مانه  کۊرفی سر داد کانه
دل نؤمانسه همه لؤکا لؤکا یه کشکرت
سیا أبر تاریک هاکؤرد بغض دره آسمان ٚ دل
ای دفعه د کؤلاک بیه د پئیز ٚ لا یه کشکرت
پئیز ٚ لا را دکته رک رۊته دریا' داکؤنه
دریا طغیان باکۊنه یه‌سر صؤدا یه کشکرت
اسه انی ورف باکۊنه سیفید هابۊ سیایی‌شان
سئه پئیز تؤمان هابۊ چی بدنما یه کشکرت
تا بنیشتم مؤ تی همرأ دل ٚ درد-ه بیکألم
ایشالله باهار همه چی رۊ به را یه کشکرت